Document ID: 32007D0804

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Δεκεμβρίου 2007
περί τροποποίησης της απόφασης 2002/627/ΕΚ σχετικά με τη σύσταση της ομάδας ευρωπαϊκών ρυθμιστικών αρχών για τα δίκτυα και τις υπηρεσίες ηλεκτρονικών επικοινωνιών
(Κείμενο που παρουσιάζει ενδιαφέρον για τον ΕΟΧ)
(2007/804/ΕΚ)
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2002/627/ΕΚ της Επιτροπής, της 29ης Ιουλίου 2002, σχετικά με τη σύσταση της ομάδας των ευρωπαϊκών ρυθμιστικών αρχών για τα δίκτυα και υπηρεσίες ηλεκτρονικών επικοινωνιών (1), και ιδίως το άρθρο 4 παράγραφος 2,
Εκτιμώντας τα ακόλουθα:
(1)
Σύμφωνα με το άρθρο 4 παράγραφος 2 της απόφασης 2002/627/ΕΚ η Επιτροπή αναθεωρεί τον κατάλογο των αρμόδιων ρυθμιστικών αρχών που έχουν συσταθεί σε κάθε κράτος μέλος, με ευθύνη την επίβλεψη της καθημερινής λειτουργίας της αγοράς στον τομέα των δικτύων και των υπηρεσιών ηλεκτρονικών επικοινωνιών.
(2)
Ο κατάλογος των αρμόδιων ρυθμιστικών αρχών πρέπει να επικαιροποιηθεί για να ληφθούν υπόψη η προσχώρηση της Βουλγαρίας και της Ρουμανίας και οι τροποποιήσεις που έχουν εισάγει ορισμένα κράτη μέλη ως προς τα ονόματα ή τις ευθύνες των εν λόγω αρχών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2002/627/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 6 Δεκεμβρίου 2007.

Labels: 12
3
15